लिव-इन पार्टनर ने महिला की बच्ची को छेड़ा, केस दर्ज
फरीदाबाद | पतिसे तलाक के बाद लिव-इन में रह रही महिला ने अपने पार्टनर पर बेटी से छेड़छाड़ और दुष्कर्म का आरोप लगाया। पीड़िता की शिकायत पर महिला थाने की पुलिस ने मामला दर्ज कर जांच शुरू कर दी है। एसजीएम नगर निवासी महिला ने पुलिस को बताया कि वह तलाकशुदा है। उसका 12 साल का बेटा और 11 साल की बेटी है। बेटा अपने पिता के साथ रहता है जबकि बेटी उसी के साथ रहती है। पांच साल पहले महिला की मुलाकात ओल्ड फरीदाबाद निवासी नानकचंद से हुई थी। वह उसके साथ लिव-इन-रिलेशन में रहने लगी। महिला का आरोप है कि 15 मई 2012 को नानकचंद ने उससे जबरन शारीरिक संबंध बनाए। आरोपी महिला को डरा-धमकाकर रखता है। पीड़िता के मुताबिक उसी रोज से नानक उसके साथ कई बार दुष्कर्म कर चुका है। कुछ दिन पहले महिला की बेटी ने बताया कि नानकचंद ने अकेले में उसके साथ छेड़छाड़ की। नानकचंद कहता है कि रानी बनाकर रखूंगा।
कई बार शारीरिक छेड़छाड़ कर चुका है। महिला ने जब इस बारे में नानक से बात की तो उसने दोनों को जान से मारने की धमकी दी। शिकायत पर पुलिस ने आराेपी पर दुष्कर्म और पॉक्सो (प्रोटेक्शन ऑफ चिल्ड्रेन सेक्सुअल अॉफेंस) एक्ट के तहत केस दर्ज कर लिया है।
hin_Deva hin_Deva hin_Deva